Doi copii, de 2 și 5 ani, s-au intoxicat cu un medicament, când erau în vacanță la bunici. Micuții, transportați cu avionul la București.
Doi copii, de 2 și 5 ani, transportați cu avionul la București, intoxicați cu paracetamol. Cei doi copii au fost preluați din Botoșani de o ambulanță SMURD și duși la Iași. Copiii au fost duși cu avionul la București și vor fi internați la Spitalul Grigore Alexandrescu din Capitală.
Doi copii cu vârste de 2 și 5 ani, intoxicați cu paracetamol, au fost transportați în cursul nopții de duminică spre luni de la Iași la București cu avionul.Șeful UPU-SMURD Iași, Diana Cimpoeșu, a declarat pentru MEDIAFAX că cei doi copii au fost preluați din Botoșani de o ambulanță SMURD și duși la Iași, unde au fost îmbarcați în cursul nopții într-un avion care i-a transportat la București.Copiii vor fi internați la Spitalul Grigore Alexandrescu din Capitală."Era necesar transportul lor pentru că sunt copii care riscă să facă insuficiență hepatică, dar și pentru faptul că cei doi sunt din București, fiind în vacanță la bunici, în Botoșani", a spus Diana Cimpoeșu.Conform acesteia, din informațiile primite, cei doi copii, de 2 și 5 ani, un băiat și o fetiță, ar fi consumat accidental paracetamol. Astfel, băiatul ar fi luat o doză de trei ori mai mare decât cea permisă."Tratamentul a început la Botoșani, iar pe timpul transportului le-a fost administrat antidotul", a mai spus șefa UPU-SMURD Iași.